**Kedves Szülők! Kedves Diákok!**

A HSZC Makói Návay Lajos Technikum és Kollégium **rendkívüli felvételi eljárást** hirdet.

Ennek keretében azok a tanulók is felvételt nyerhetnek valamely középfokú oktatási intézménybe, akiknek ez a normál felvételi eljárásban valamiért nem sikerült. A rendkívüli felvételi eljárás során **a tanulóknak egyénileg kell intézniük a jelentkezést**.

**Fontos, hogy a tanköteles tanulóknak kötelező az iskolaválasztás abban az esetben is, ha sikertelen volt a felvételi vizsgájuk.**

Iskolánkban a **2023/2024-es tanévre** a **fel nem vett tanulóknak** lehetőségük van a **rendkívüli felvételi eljárás keretében az alábbi ágazatokban és szakmákban felvételére** (csak ezekre és csak a meghatározott keretszám mértékéig).

|  |  |
| --- | --- |
| **Ágazat / Szakma** | **Rendkívüli eljárás keretében még felvehető létszám** |
| **Szakképző iskola: Építészet/Kőműves** | **6 fő** |
| **Szakképző iskola: Építészet/ Festő, mázoló, tapétázó** | **6 fő** |
| **Szakképző iskola: Gépészet/Hegesztő** | **6 fő** |
| **Szakképző iskola: Gépészet/ Gépi és CNC forgácsoló** | **2 fő** |
| **Szakképző iskola: Kereskedelem/ Kereskedelmi értékesítő** | **7 fő** |

**Akik szeretnék, hogy gyermekük tagintézményünkben tanuljon tovább** a táblázatban megjelölt szakmában, azok **a rendkívüli felvételi eljárás** során **2023. május 15. – augusztus 31. között hétfőtől-csütörtökig 9:00-14:00 óra között személyesen az iskola titkárságán, vagy elektronikus módon tudnak jelentkezni.**

Honlapunkon megtalálják a rendkívüli felvételi eljáráshoz kapcsolódó jelentkezési lapot.

Bármilyen kérdés esetén, kérjük, forduljanak hozzánk bizalommal!

Makó, 2023. május 15.

Papós András

igazgató